als_Latn dik_Latn sag_Latn
“Më vjen keq që disa pogradecarë, po punojnë pas shpine ndaj skuadrës sonë. Librazhdasit i mund edhe me 19-vjeçarë po të luhet drejtë. Në çdo ndeshje ata shkojnë me gjyqtarë”
Trajneri i skuadrës së Pogradecit, Ardjan Abazaj, duket se ende nuk i ka ikur mërzia për humbjen me Sopotin në stadiumin “Gjorgji Kyçyku”. Në qytetin “liqenor” ka aludime, madje disa thonë se kanë qenë gjyqtarët ata që u kthyen në kamikazë. Ndërkohë, që trajneri Ardjan Abazaj, duket se ka mbetur mjaft i indinjuar dhe sipas tij janë disa pogradecarë që po punojnë pas shpinës së skuadrës së qytetit të tyre. Ja çfarë thotë Abazaj për “Sport Ekspres”: “Më vjen vërtetë keq, kur shoh disa njerëz që gëzojnë, madje e shprehin dyfish lumturinë e tyre, kur kanë mundur Pogradecin. Këtu e kam fjalën e dhe për Nesti Binishin, që aktualisht është drejtor teknik te Sopoti. Ai, është pogradecarë, madje këtu u bë i famshëm dhe nuk duhet që të harrojë se ka qenë presidenti Artan Shëkmbi, që nga ish-basketbollist e afroi dhe i dha post në skuadrën e futbollit. Madje, jo vetëm atë por edhe shumë të tjerë. Sa i përket ndeshjes, na mundën me gjyqtarë, madje vazhdojnë që në Pogradec të vijnë anonimë dhe të bëjnë ç’të duan, madje duke u kthyer edhe në kamikazë dhe duke ndihmuar skuadrat kundërshtarë. Kështu, na ndodhi edhe me Sopotin. Po të ndeshem edhe natën, madje me 19 vjeçarë e mund Sopotin”, ka pohuar trajneri i Pogradecit, Ardjan Abazaj.
als_Latn als_Latn